cyanic-selkie/wikianc huggingface dataset:
Սատոշի Նակամոտո
Այլ թեկնածուներ
2011 թվականի հոկտեմբերին, Fast Company-ի համար գրված հոդվածում, հետաքննող լրագրող Ադամ Փենենբերգը մեջբերեց անուղղակի ապացույցներ, որոնք ենթադրում էին, որ Նիլ Քինգը, Վլադիմիր Օքսմանը և Չարլզ Բրայը կարող են լինել Նակամոտոն ։ Նրանք համատեղ արտոնագրային հայտ ներկայացրեցին, որը պարունակում էր «հաշվողականորեն անիրագործելի է հակադարձել» արտահայտությունը 2008 թվականին, որը նույնպես օգտագործվել է Նակամոտոյի կողմից բիթքոյինի սպիտակ թղթում ։ «bitcoin.org» տիրույթի անունը գրանցվել է արտոնագրի ներկայացումից երեք օր անց։ Բոլոր երեք տղամարդիկ էլ հերքեցին, որ Նակամոտո են, երբ Պենենբերգը կապ հաստատեց նրանց հետ ։
2013 թվականի մայիսին Թեդ Նելսոնը ենթադրեց, որ Նակամոտոն ճապոնացի մաթեմատիկոս Շինիչի Մոչիզուկին է։ Ավելի ուշ The Age թերթում հրապարակվեց մի հոդված, որը պնդում էր, որ Մոչիզուկին հերքել է այդ ենթադրությունները, բայց առանց հերքման աղբյուր նշելու ։
2013 թվականին երկու իսրայելցի մաթեմատիկոսներ՝ Դորիտ Ռոնը և Ադի Շամիրը, հրապարակեցին մի հոդված, որտեղ պնդում էին Նակամոտոյի և Ռոս Ուլբրիխտի միջև կապը ։ Նրանք երկուսն էլ հիմնավորեցին իրենց կասկածները բիթքոյնով գործարքների ցանցի վերլուծության վրա, սակայն ավելի ուշ հրաժարվեցին իրենց արած պնդումներից։
2016 թվականին Financial Times-ն ասաց, որ Նակամոտոն կարող էր լինել մարդկանց խումբ՝ որպես պոտենցիալ անդամներ նշելով Հալ Ֆիննիին, Նիք Սաբոյին և Ադամ Բեքին ։ 2020 թվականին YouTube-ի Barely Sociable ալիքը հայտարարեց, որ Ադամ Բեքը՝ Բիթքոյինի նախորդ Hashcash-ի գյուտարարը, Նակամոտոն է։ Հետագայում Բեքը հերքեց դա ։
Իլոն Մասկը հերքել է, որ ինքը Նակամոտոն է 2017 թվականի նոյեմբերի 28-ին՝ պատասխանելով SpaceX-ի նախկին պրակտիկանտի նախորդ շաբաթ տարածած ենթադրություններին ։
2021 թվականին Էվան Հեթչը որպես հավանական թեկնածու առաջարկեց COSIC-ի գաղտնագիր Լեն Սասամանին ։
Համաժողովրդական մշակույթ
Սատոշի Նակամոտոյի կիսանդրին տեղադրվել է Հունգարիայում 2021 թվականին ։
Ծանոթագրություններ
Կատեգորիա:Չնույնականացված մարդիկ Կատեգորիա:Կեղծանուններ Կատեգորիա:Կրիպտոարժույթներ Կատեգորիա:Գաղտնագրություն Կատեգորիա:Անավարտ հոդվածներ անձի մասին Կատեգորիա:Տնտեսագիտության մասնագիտություններ և կազմակերպություններ Կատեգորիա:Տեղեկատվական տեխնոլոգիաների անձինք Կատեգորիա:Հաքեր Կատեգորիա:Փող Կատեգորիա:Ֆինանսներ Կատեգորիա:Դրամական միավորներ Կատեգորիա:Ճապոնացիներ Կատեգորիա:Վիքիպեդիա:ԲՊՀ հոդվածներ 2023
Դավիթ Մաթևոսյան
Դավիթ Ղևոնդի Մաթևոսյան, ՀՀ ԱԺ նախկին պատգամավոր, ազատամարտիկ, Արցախյան ազատամարտի մասնակից, քաղաքական գործիչ ։
Կենսագրություն
Ծնվել է Մեղրիի շրջանի Կարճևան գյուղում 1960 թվականի մարտի 22-ին։ Ավարտել է Հայկական գյուղատնտեսական ինստիտուտը՝ ինժեներ հիդրոտեխնիկի որակավորմամբ։ 1982-1983 թվականներին որպես աշղեկ աշխատել է Ագարակի հանքաշինական վարչությունում, 1983-1984 թվականներին՝ Մեղրիի ոռոգման և ջրամիացման համակարգերի վարչությունում՝ ինժեներ, 1984-1985 թվականներին եղել է ՀԼԿԵՄ Մեղրիի շրջկոմի հրահանգիչ, 1985-1991 թվականներին՝ Կարճևանի պետտենտեսության տնօրեն։
1991-1995 թվականներին եղել է Մեղրիի ՆԳ բաժնի պետ։
1995 թվականին ընտրվել է ՀՀ առաջին գումարման ԱԺ պատգամավոր, ԱԺ արտաքին հարաբերությունների մշտական հանձնաժողովի անդամ, «Հանրապետություն» խմբակցության անդամ, անկուսակցական։ 2008 թվականի մարտի մեկի գործով հունիսի 17-ին դատապարտվել էր 3 տարվա ազատազրկման։ 2009 թվականի հունիսի 22-ին համաներմամբ ազատ է արձակվել։
Զոհվել է 2020 թվականի հոկտեմբերի 23-ին Ադրբեջանի ծավալած լայնամասշտաբ պատերազմի ժամանակ ։
Արտաքին հղումներ
Կատեգորիա:ՀՀ Ազգային ժողովի պատգամավորներ Կատեգորիա:44-օրյա պատերազմի մասնակիցներ հայկական կողմից Կատեգորիա:Հայ քաղաքական գործիչներ
Չերոկի (լեզու)
Չերոկի, իրոկեզյան լեզու, որով խոսում է Չերոկիները   ։ Այն միակ հարավային իրոկեզյան լեզուն է և լիովին տարբերվում է իրոկեզյան այլ լեզուներից ։ Այն բազմահամադրական (պոլիսինթետիկ) լեզու է, որն օգտագործում է յուրահատուկ վանկային գրային համակարգ  ։
Չերոկի լեզուն լավ է գոյատևել, քանի որ դրա գոյությունը հաստատող բազմաթիվ փաստաթղթեր կան։ Այն բնիկ ամերիկյան լեզու է, որով մեծ քանակությամբ գրականություն է հրատարակվել, այդ թվում՝ Չերոկի լեզվով բառարանը, քերականության դասագիրքը, Աստվածաշնչի Նոր կտակարանի թարգմանությունը (1850-1951 թթ.), ինչպես նաև Չերոկի լեզվով «Փյունիկ» (Phoenix) ամսագիրը։ Չերոկի լեզվակիրները բնակվում են Հյուսիսային Կարոլինայում՝ Չերոկիի Կուալա սահմանագծին, մասնավորապես Չերոկիում, Սեքվոյայում, Մայեսում և Դելավերում ։ Չերոկի ժողովրդի շատ երիտասարդներ գնալով ավելի մեծ հետաքրքրություն են ցուցաբերում իրենց նախնիների ավանդույթների, պատմության և լեզվի նկատմամբ։
Չերոկի լեզուն անգլախոսների համար ամենադժվար լեզուներից մեկն է։ Պատճառն այն է, որ Չերոկի լեզուն ունի բազմահամադրական բնույթ, այսինքն լեզվի բառերը բաղկացած են շատ մասերից։ Բառերի կառուցվածքն այնպիսին է, որ դրանք հաղորդում են համատեքստ, իմաստային երանգավորումներ, գործողություն և գործողության առարկան։ Չերոկի լեզվի բարդությունը լավ երևում է բայերում, որոնք կազմում են լեզվի մոտ 75 % -ը, այնինչ անգլերենում դրանք կազմում են միայն 25%-ը։ Բայերը բաղկացած են դերանվանական նախածանցից, բայարմատից, կերպային և ձևային վերջածանցներից ։
Դասակարգում
Չերոկի լեզուն պատկանում է Իրոկեզյան լեզվախմբին։ Այն հարավային իրոկեզյան միակ լեզուն է, որով այժմ խոսում են։ Լեզվաբանները կարծում են, որ Չերոկի ժողովուրդը հարավ-արևելք է գաղթել Մեծ Լճերի տարածքից մոտ 3000 տարի առաջ՝ իր հետ բերելով Չերոկի լեզուն։ Չնայած աշխարհագրական հազարամյա բաժանմանը՝ Չերոկի լեզվում դեռևս նմանություններ են նկատվում Մեծ Լճերի տարածքում խոսվող այլ լեզուների հետ, ինչպիսիք են օրինակ՝ Մոհաուկը, Օնոնդագան, Սենեկան և Տուսկարորան։
Որոշ հետազոտողներ (օրինակ՝ Թոմաս Ուայթը) առաջարկել են մի տեսակետ, ըստ որի՝ նախաիրոկեզյան լեզվի հայրենիքը Ապալաչներն են։ Ուայթը պնդում է, որ նախաիրոկեզյան լեզվով խոսողները մասնակցել են Ապալաչյան լեռնաշղթայի հյուսիս-հարավ առանցքով իրականացվող մշակութային և տնտեսական փոխանակման գործընթացին։ Հարավային և հյուսիսային իրոկեզյան լեզուների միջև տարամիտումը տեղի է ունեցել 3-4 հազար տարի առաջ, երբ ուշ արխայիկ շրջանի նախաիրոկեզյան լեզվակիրները այգեգործության զարգացման շնորհիվ նստակյաց են դարձել։ Հաջորդ հազարամյակում հյուսիսային և հարավային իրոկեզյան լեզուները բաժանվել են Ալգոնկինների և Սիուանների կողմից, քանի որ լեզվաբանական, կրոնական, հասարակական և տեխնոլոգիական հմտությունները հետագայում Ալգոնկիններից և Սիուաններից անցել են Չեսապեկ շրջանում ապրող ժողովուրդներին։
Պատմություն
տե՛ս՝ Չերոկի լեզվի պատմությունը
Գրագիտություն
Մինչև 1820 թվականին Չերոկի լեզվի վանկային գրի ստեղծումը, Չերոկին միայն բանավոր լեզու էր։ Լեզվի գրային համակարգը ստեղծել է Սեքվոյան։ Հետքրքիր է այն փաստը, որ Սեքվոյան, չլինելով տառաճանաչ, կարողացել է ստեղծել մի ամբողջ վանկային գիր։ Նա փոքր-ինչ ծանոթ էր անգլիական և ռոմանական այբուբեններին, քանի որ եվրոպացիների հետ առևտրով էր զբաղվում։ Գրային համակարգը ստեղծելիս Սեքվոյան սկզբում փորձել է օգտագործել լոգոգրաֆներ, բայց ավելի ուշ նրա ստեղծած գիրը վերածվել է վանկային գրի, որում յուրաքանչյուր նշան արտահայտում է ոչ թե մեկ հնչյուն, այլ մեկ վանկ ։ Այս համակարգը ընդգրկում է 85 նշաններ, որոնք լիովին համապատասխանում են Չերոկի լեզվին։ Որոշ նշաններ նմանություն ունեն լատիներենի, հունարենի և նույնիսկ կիրիլիցայի տառերի հետ, սակայն նրանց արտասանությունը լիովին տարբերվում է։
Մոտավորապես 1809 թվականին, Սեքվոյան սկսել է աշխատել Չերոկի լեզվի գրային համակարգի ստեղծման վր ։ Սկզբում նա մտադրված է եղել յուրաքանչյուր բառի համար մեկ նշան ստեղծել։ Նա մի ամբողջ տարի է ծախսել դրա վրա։ Նա նույնիսկ այնքան է տարվել այս աշխատանքով, որ լիովին մոռացել է մշակել իր հողերը և զբաղվել ամենօրյա գործերով։ Նրա ընկերները և հարևանները սկսել են մտածել, որ Սեքվոյան գժվել է ։ Ասում են, որ նրա կինը նույնիսկ թաղել է նրա առաջին աշխատանքը՝ համարելով այն ինչ-որ կախարդություն։ Սեքվոյան վերջապես հասկացել է, որ անհնար է բոլոր բառերի համար մեկական նշան ստեղծել։ Այնուհետև նա փորձել է նշաններ ստեղծել տարբեր գաղափարների համար, սակայն սա էլ է շատ խնդիրներ առաջացրել։
Սեքվոյային այդպես էլ չի հաջողվել ամբողջական բառերի համար նշաններ ստեղծել, սակայն նա կարողացել է նշանների միջոցով արտահայտել լեզվի վանկերը։ Մոտ մեկ ամիս անց նրան հաջողվել է ստեղծել 86 նշաններից բաղկացած գրային համակարգ։
Սկզբում ոչ ոք չէր ցանկանում սովորել նրա ստեղծած վանկային գիրը, այդ պատճառով նա այն սկզբում սովորեցրել է իր դստերը՝ Այոկեին, ով այդ ժամանակ ընդամենը վեց տարեկան էր ։ Սեքվոյան այնուհետև փորձել է Չերոկի ժողովրդի առաջնորդներին ցույց տալ իր ստեղծած գրի պիտանելիությունը։ Նա խնդրել է նրանցից յուրաքանչյուր արտասանել մեկական բառ Չերոկի լեզվով, գրի է առել դրանք վանկային գրով, այնուհետև կանչել է իր դստերը և խնդրել նրան՝ կարդալ գրված բառերը։ Առաջնորդները, տեսնելով, որ գիրն իրոք համապատասխանում է իրենց լեզվին, թույլ են տվել Սեքվոյային սովորեցնել այն ուրիշներին ։
1825 թվականին, երբ գիրն արդեն տարածում էր գտել, Չերոկի ժողովուրդը պաշտոնապես ճանաչել է Սեքվոյայի գիրը՝ որպես պետական գրային համակարգ։ 1828-1834 թվականներին ամերիկացի միսիոներները օգնել են Չերոկի ժողովրդին հրատարակել առաջին ամսագիրը՝ «Փյունիկ»-ը, որը գրված էր երկու լեզվով՝ Չերոկիով և անգլերենով ։
1826 թվականին Հյուսիսային Չերոկիի ազգային խորհուրդը Ջորջ Լուրիին և Դեյվիդ Բրաունին հանձնարարել է թարգմանել և հրատարակել Չերոկի ժողովրդի օրենքները՝ օգտագործելով Սեքվոյայի գրային համակարգը։
1824 թվականին Հյուսիսային Չերոկիի գլխավոր խորհուրդը Սեքվոյային շնորհել է մեծ արծաթե շքանշան՝ գրավոր լեզու ստեղծելու համար։ Ասում են, որ նրա շքանշանի մի կողմում անգլերենով գրված է եղել. «Տրվում է Ջորջ Գիսթին Չերոկիի գլխավոր խորհրդի կողմից՝ նրա հնարագիտության համար, որ կարողացել է ստեղծել Չերոկիի այբուբենը»։ Հակառակ կողմում այդ նույնը գրված է եղել Չերոկի լեզվով։ Ենթադրաբար Սեքվոյան շքանշանը կրել է իր ամբողջ կյանքի ընթացքում, իսկ նրա մահից հետո այն թաղել են իր հետ ։
1825 թվականին Չերոկի լեզվով են թարգմանվել Աստվածաշունչը, բազմաթիվ կրոնական տաղեր և գրքույկներ, կրթական նյութեր, իրավական փաստաթղթեր և գրքեր։
Ծանոթագրություններ
Կատեգորիա:ԱՄՆ-ի լեզուներ
Ճանճերի տերը
«Ճանճերի տերը», 1954 թվականին հրատարակված այլաբանական վեպ, հեղինակ՝ Նոբելյան մրցանակի դափնեկիր, անգլիացի գրող Վիլյամ Գոլդինգ։ Գիրքը պատմում է անմարդաբնակ կղզում հայտնված անգլիացի երեխաների և այն մասին, թե ինչպես են նրանք փորձում գոյատևել կղզում, ինչը, սակայն, ունենում է աղետալի հետևանքներ։
Նախաբան
1954 թվականին հրատարակված Ճանճերի տերը Գոլդինգի առաջին վեպն էր։ Չնայած որ ի սկզբանե այն մեծ հաջողություններ չգրանցեց (մինչև 1955 թվականին հրատարակումից դուրս գալը ԱՄՆ-ում վաճառվել էր մոտ 3000 օրինակ) շուտով այն դարձավ բեսթսելլեր։ Գրքի հիման վրա երկու անգամ նկարահանվել է անգլերեն ֆիլմ, առաջինը՝ 1963 թվականին Փիթեր Բրուքի, երկրորդը՝ 1990 թվականին Հարի Հուքի կողմից։ 1976 թվականին վեպն էկրանավորվել է նաև ֆիլիպիներենով։
Գրքում նշվում է, որ իրադարձությունները տեղի են ունենում ինչ-որ անորոշ միջուկային պատերազմի տարիներին։ Լքված կերպարներից ոմանք հասարակ աշակերտներ են, մի մասն էլ ղեկավար ունեցող երգչախմբի անդամներ են։ Երգչախմբի անդամներ Սեմից ու Էրիքից բացի մնացած բոլորն իրար առաջին անգամ են տեսնում։ Գրքում ներկայացվում է այն, թե ինչպես են լավ կրթություն ստացած քաղաքակիրթ երեխաները հեռավոր կզղում կամաց-կամաց դառնում վայրենիներ։
Գոլդինգը գիրքը գրել է որպես Ռ․ Մ․ Բալանթայնի Մարջանի կղզին երիտասարդական վեպի հակակշիռ ։ Այդ պատճառով էլ վեպում առկա են մի քանի հղումներ, ինչպես օրինակ փրկարար նավի սպայի խոսքերը․ «Քեֆներիդ քեֆ չէր հասնի։ Ճիշտ և ճիշտ «Մարջանի կղզու» նման» ։ Ենթադրվում է, որ վեպի երեք գլխավոր կերպարների՝ Ռալֆի, Խոզուկի և Ջեքի միջոցով Գոլդինգը ծաղրել է Մարջանի կղզու գլխավոր հերոսներին ։
Սյուժե
Պատերազմի պատճառով տարհանման ընթացքում բրիտանական ինքնաթիռը ընկնում է Խաղաղ օվկիանոսի հեռավոր անմարդաբնակ կղզիներից մեկի վրա։ Ողջ են մնում միայն մի քանի երեխաներ և դեռահասներ։ Տղաներից երկուսը՝ խարտյաշ Ռալֆը և գիրուկ, ակնոցավոր Խոզուկը, գտնում են մի խեցի, որը Ռալֆն օգտագործում է որպես խեցի՝ ողջ մնացածներին ժողովի հրավիրելու համար։ Մեծ մասամբ հենց տղաներին հավաքելու համար էլ Ռալֆն անմիջապես որոշակի իշխանություն է ձեռք բերում և ընտրվում որպես տղաների առաջնորդ, չնայած որ տղաների երգչախումբը, որը ղեկավարում էր շիկահեր Ջեք Մերիդյուն,չի ընտրում նրան։ Ռալֆը երեք հիմնական հարց է առաջ քաշում․ զվարճանալ, գոյատևել և անընդհատ արձակել ծխի ազդանշան, ինչը անցնող նավերին իմաց կտար իրենց գոյության մասին և, հետևաբար, կօգներ փրկվել։ Տղաները որոշակի ժողովրդավարություն են հաստատում՝ որոշելով, որ պաշտոնական հանդիպումների ժամանակ խոսելու իրավունք կունենա նա, ում ձեռքին կլինի խեցին։
Ջեքն իր երգչախմբի տղաներին դարձնում է որսորդներ, ովքեր պատասխանատու էին սնունդ հայթայթելու համար։ Ռալֆը, Ջեքն ու Սայմոն անունով մի լուռ, երազկոտ տղա շուտով իրենց ձեռքն են վերցնում իշխանությունը, սակայն առաջնորդը շարունակում է մնալ Ռալֆը։ Խոզուկը, ով Ռալֆի իրական խորհրդատուն էր, շուտով դառնում է մյուս տղաների հալածանքի և ծաղրի առարկան, իսկ Ջեքն ուղղակի ատում է նրան։ Սայմոնը, ով պատասխանատու էր ապաստարաններ կառուցելու համար, բնազդաբար զգում էր, որ պետք է պաշտպանել փոքրիկներին։
Մի գիշեր, երբ տղաները քնած էին, կղզու մոտակայքում տեղի է ունենում օդային մարտ, ինչի ընթացքում օդաչուներից մեկը նետվում է ինքնաթիռից և վայրէջք կատարելիս մահանում։ Նրա մարմինն անկարգելի հետ միասին սահում է սարի վրայով և կառչում գագաթի ծառերից մեկից։ Մինչ Ջեքը շարունակում է դավեր նյութել Ռալֆի դեմ, երկվորյակներ Սեմն ու Էրիքը, ովքեր այդ գիշեր պատասխանատու էին խարույկը վառ պահելու համար, մթության մեջ նկատում են օդաչուի դին ու անկարգելը։ Կարծելով, որ դա գազանն է, նրանք հևիհև վազում են քոլիկների մոտ, որոնք Ռալֆն ու Սայմոնը կառուցել էին որպես ապաստարան։ Այս անակնկալ հանդիպումը կրկին սրում է Ռալֆի և Ջեքի միջև լարվածությունը։ Մի փոքր անց Ջեքը որոշում է փոքրիկ խմբով ուղևորվել կղզու մյուս ծայրը, որտեղ նրա կարծիքով գազանի որջն էր։ Համաձայնում են գնալ միայն Ռալֆն ու Ռոջեր անունով մի կասկածելի տղա, ով Ջեքի ամենամտերիմ աջակիցն էր։ Մի փոքր գնալուց հետո Ռալֆը որոշում է վերադառնալ, սակայն շուտով երեքն էլ տեսնում են օդաչուի կախված դին, ում գլուխը տարուբերվում էր քամուց։ Նրանք այժմ համոզվում են, որ գազանն իրականում գոյություն ունի։ Քոլիկների մոտ վերադառնալուն պես Ջեքը ժողով է հրավիրում և փորձում բոլորին հանել Ռալֆի դեմ՝ նրանց խնդրելով Ռալֆին հեռացնել առաջնորդությունից։ Սակայն ոչ մի աջակցություն չստանալով՝ Ջեքը միայնակ ընդվզում է և որոշում իր սեփական ցեղը հիմնել։ Նրան միանում է նախ Ռոջերը, ապա ավելի ու ավելի շատ տղաներ։ Իսկ մնացածներին Ջեքի ցեղը շարունակում է հրապուրել՝ խոստանալով խոզի թարմ մսով խնջույքներ։ Ցեղի անդամները սկսում են ներկել դեմքերն ու տարօրինակ ծեսեր կատարել, այդ թվում նաև զոհեր մատուցել գազանին։
Սայմոնը, ով հաճախ էր ուշաթափվում, քանի որ ենթադրաբար էպիլեպսիայով էր հիվանդ ,գաղտնի թաքստոց ուներ, որտեղ գնում էր մենակ մնալու համար։ Մի օր, երբ նա այնտեղ էր, նկատում է, թե ինչպես են Ջեքն ու իր որսորդները որսած խոզի գլուխը հագցնում սրած փայտին և թողնում գազանին նվեր։ Շուտով գլուխը պատվում է անթիվ-անհամար ճանճերով։ Սայմոնը գլխի հետ մտածացին խոսակցություն է ունենում և նրան կոչում է «Ճանճերի տեր»։ Գլուխը ծաղրում է Սայմոնին, երբ նա ասում է, թե գազանն իրական է, և հնարավոր է նրան գտնել ու սպանել։ Սրան ի պատասխան Ճանճերի տերը բացահայտում է գաղտնիքը. գազանը հենց իրենք՝ տղաներն են, գազանը նրանց բոլորի ներսում է։ Գլուխը նաև Սայմոնին զգուշացնում է մոտալուտ վտանգի մասին, և կանխագուշակում է նրա մահը։ Սայմոնը միայնակ բարձրանում է սարը և բացահայտում, որ գազան կոչվածն ընդամենը անկարգելով ընկած մարդու դի է, որ տարուբերվում է քամուց։ Նա շտապում է ներքև, որպեսզի տղաներին պատմի իրականությունը։ Վայրենի տղաները, ովքեր այդ պահին իրենց ծիսական պարն էին պարում, նրան շփոթում են գազանի հետ, հարձակվում վրան և կծելով սպանում։
Ջեքն ու իր ապստամբները որոշում են, որ իշխանության խորհրդանիշը ոչ թե խեցին է, այլ Խոզուկի ակնոցը, որը կրակ վառելու միակ միջոցն է։ Նրանք հարձակվում են Ռալֆի քոլիկների վրա, խլում ակնոցը և վերադառնում Ամրոց։ Ռալֆը, ում կողքին այժմ միայն Խոզուկն էր ու երկվորյակները, որոշում է գնալ Ամրոց և Ջեքին ստիպել վերադարձնել ակնոցը։ Նրանք չորսով գնում են Ամրոց, գտնում ցեղը և պահանջում վերադարձնել արժեքավոր իրը։ Հաստատելով իրենց անհնազանդությունը Ռալֆին և նրա իշխանությանը՝ նրանք Ջեքի հրամանով բռնում և կապկպում են երկվորյակներ Սեմին ու Էրիքին։ Ռալֆն ու Ջեքը սկսում են կռվել, որը, սակայն, ոչ մեկին չի հաջողվում հաղթել։ Խոզուկը կրկին փորձում է դիմել տղաներին։ Սադիստ ու դաժան Ռոջերն իր վերևի դիտակետից դիտմամբ ներքև է գլորում մի մեծ քար։ Խոզուկը դաժանաբար սպանվում է, իսկ խեցին՝ փշրվում։ Ռալֆին հաջողվում է փախչել, իսկ Սեմին ու Էրիքին Ռոջերն այնքան է տանջում, մինչև նրանք համաձայնում են միանալ Ջեքի ցեղին։
Ռալֆը գաղտնի հանդիպում է Սեմին ու Էրիքին, ովքեր նրան զգուշացնում են, որ Ջեքն ու Ռոջերը ատում են նրան, և որ Ռոջերը երկծայր սրած փայտ է պատրաստել. ցեղը պատրաստվում է խոզի նման հետապնդել Ռալֆին և սպանել նրան։ Հաջորդ առավոտյան Ջեքն ու ցեղը դուրս են գալիս որսի։ Վայրենիները կրակի են տալիս անտառը, մինչ Ռալֆը հուսահատ փորձում է չբռնվել։ Շուտով կրակը կուլ է տալիս կղզու մեծ մասը։ Որսորդները հետապնդում են Ռալֆին, ով վազելիս սայթաքում և ընկնում է։ Նայում է վերև և տեսնում մի համազգեստով մեծահասակի՝ նավի սպայի, ում նավը կանգ էր առնել կրակի պատճառն իմանալու համար։ Ռալֆը սկսում է ողբալ Խոզուկի մահը և «անմեղության վախճանը»։ Կեղտոտ ու անխնամ Ջեքն ու մյուս տղաները նույնպես սկսում են լաց լինել։ Սպան, բրիտանացի տղաների վայրենի տեսքից ու պահվածքից հիասթափված, շուռ է գալիս և հայացքը հառում իր նավին։
Թեմատիկա
Որպես այլաբանություն՝ վեպի առանցքային թեման քաղաքակրթության և հասարակության կազմակերպման, օրենքներով խաղաղ ու ներդաշնակ ապրելու դեմ ընդվզող մարդկային բնազդն է և կամքն առ իշանություն։ Թեմաներից է նաև խմբի և անհատի, իրատեսական և զգացմունքային ռեակցիաների, բարոյականի ու անբարոյականի միջև լարումը։ Այս ամենի արտացոլումը և հերոսներից յուրաքանչյուրի վրա ունեցած ազդեցությունը «Ճանճերի տերը» վեպի գլխավոր ենթատեքստն են կազմում։ «Ճանճերի տեր» անունը Բեհզեբուղ անվան բառացի թարգմանությունն է (Սատանայի անուններից մեկը)։
Ֆիլմ
Գիրքն էկրանավորվել է երեք անգամ՝
Թատրոն
Նիգել Վիլյամսը գրքի հիման վրա ներկայացում է գրել, որի առաջին բեմադրումը տեղի է ունեցել 1996 թվականի հուլիսին՝ Շեքսպիրյան արքայական ընկերության կողմից։
Ծանոթագրություններ
Կատեգորիա:Հակաուտոպիական վեպեր Կատեգորիա:Անգլերեն վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Samsung Galaxy Note 10
Samsung Galaxy Note 10, անդրոիդ օպերացիոն համակարգով աշխատող թաբլեթ-սմարթֆոն արտադրված Samsung Electronic ընկերության կողմից, Samsung Galaxy Note դասի տասերորդ սերունդը։ Սմարթֆոնը ներկայացվել է 2019 թվականի օգոստոսի 7-ին, որպես Galaxy Note 9- ի իրավահաջորդ, մինչ այդ նախորդ մի քանի ամիսների ընթացքում սմարթֆոնի մասին լայնորեն արտահոսել է ինֆորմացիա ։
Սարքավորում
Սմարթֆոնը առկա է չորս տարբերակներով՝ Note 10/Note 10 5G և Note 10+/Note 10+ 5G։ Էկրանի չափսերն են՝ 6․3 (1080p) և 6․8 դյուրմ (1440p), տեխնոլոգիան Dynamic AMOLED,  HDR10+ -ի և «դինամիկ տոնով ցուցադրում» ռեժիմի աջակցությամբ։ Դիմային տեփսախցիկը գտնվում է էկրանի մեջ առանձին կտրվածքով, կենտրոնական հատվածում, մատնահետքի սկաները տեղադրված էկրանի մեջ, օգտագործվել են ուլտրաձայնային սկաներներ  ։
Միջազգային շուկայի համար նախատեսված մոդելների վրա տեղադրված է Exynos 9825 պրոցեսորը իսկ ամերիկյան և չինական շուկայի համար նախատեսված տարբերակի վրա՝ Qualcomm Snapdragon 855 պրոցեսորը։ Բոլոր մոդելները վաճառվում են 256 Գբ մշտական հիշողությամբ, բացի 10+ և 10+ 5G տարբերակներից, որոնք նաև վաճառվում են 512 Գբ տարբերակ հիշողությամբ։ Համապատասխանաբար սմարթֆոնները ունեն 3500 և 4500 միլիամպեր մարտկոց, աջակցում է արագ լիցքավորման և Qi ինդուկտիվ լիցքավորման հնարավորությունը ։ Այս տարբերակները Note դասի առաջին սմարթֆոններն են, որոնցում  բացակայում է ականջակալների համար նախատեսված  3․5 մմ դաշտը, ինչպես նաև հանվել է Bixby կոճակը ։
Տեսախցիկներ
Galaxy Note 10-ը ունի հետին երեք տեսախցիկներ, մեկ 12 մեգապիքսել լայն անկյանով  լուսանկարող, մեկ 12 մեգապիքսել հիմնական և մեկ 16 մեգապիքսել ուլտրալայն անկյանով լուսանկարահանող։ Ինչպես նաև 10 + և 10+ 5 G տարբերակները ունեն լրացուցիչ VGA։ Բոլոր մոդեկներում դիմային տեսախցիկը ունի 10 մեգապիքսել ոսպնյակ։ Տեսախցիկների ծրագրայի ապահովումը իր  մեջ  ներառում է նոր առանձնահատկություն՝ «Shot Suggestion» ֆունկցիան, որը օգնում է օգտատերերին՝ «գեղարվեստական կենդանի զտիչներ»-ի միջոցով և թույլ տակիս ուղղակիորեն լուսանկարելուց հետո ստացված պատկերը հրապարկել անմիջապես ինստագրամում։  Երկու տեսախցիկներն էլ աջակցում են 4K և HDR10+  թույլտվությամբ վիդեո նկարահանում ավելի բարելավված վիդեո կայունացմամբ։  Ինչպես նաև վիդեո ռեժիմում հնարավոր է կիրառել  Live Focos (կենդանի ֆոկուս) ֆունկցիան այնպես՝ ինչպես դիմանկարային ռեժիմում։
S-pen
Note 9-ի համեմատ զգալի փոփոխություններ է կրել նաև S-pen -ը։ Նոր բարելավումները  թույլ են տալիս սմարթֆոնը կառավարել էլ  հեռվից, առանց գրչի էկրանին դիպչելու։  Դա իր մեջ ներառում է տեսախցիկի և  Microsoft Word խմբագրիչի պարամետրերի փոփոխություն սմարթֆոնի մեջ։
Ծրագրային ապահովու
Սմարթֆոնը աշխատում է Android 9.0 Pie օպերացիոն համակարգով և Սամսունգի կողմից մշակված One UI ինտերֆեյսով։ Նոր թարմացման մեջ  կատարվել է հիմնական օգտագործման տարրերի տեղափոխություն ինչը բարձրացնում է մեծ էկրանի օգտագործման հարմարավետությունը։ Շատ ծրագրեր ունեն մեծ վերնագրեր, ինչը հիմնական բովանդակությունը  տեղափոխվում է էկրանի կենտրոնային հատված և լրացուցիչ տեղեկությունները տեղափոխվում են դեպի ավելի ներքև։
Արտաքին հղումներ
Կատեգորիա:Անդրոիդ Կատեգորիա:Սամսունգ Կատեգորիա:Սմարթֆոններ
Հոշոտված Հայաստան
Բովանդակություն
Արշալույս Մարտիկանյանը ծնվել է Խարբերդի նահանգի Չմշկածագ քաղաքում։ Նրա հայրը հարուստ դրամագործ էր և ճանաչված անձնավորություն։ Հուշագրությունում նկարագրված դեպքերը սկիզբ են առնում 1915 թվականի ապրիլից։ Արշալույսը, որ ընդամենը 14 տարեկան աղջնակ էր, տեսել է իր սեփական մոր, հոր, եղբայրների և քույրերի սպանությունը։ Նրա ծնողներին դաժանաբար սպանել էին իր աչքի առջև Տիրոջն ապավինելու և Նրան հավատարիմ մնալու համար։ Անցնելով տարբեր թուրք փաշաների և քուրդ ելուզակների ձեռքի տակով, ընկնելով հարեմներ և ենթարկվելով տանջանքների՝ փոքրիկ Արշալույսը մինչև վերջ հավատարիմ է մնում իր հավատքին։
Արշալույսը Զորավար Անդրանիկի միջնորդությամբ և Մեծ դուքսի՝ Կովկասի ռազմաճակատի ընդհանուր հրամանատարի հրամանով տեղափոխվում է Ամերիկա։ Նա մեկնեց այդ երկիր՝ ոչ միայն փրկվելու, այլև փրկություն հայցելու իր ժողովրդին, հասցնելու մեծն Զորավարի հայտնի ուղերձը ամերիկացիներին՝
Արշալույս Մարտիկանյանը վախճանվել է 1996 թվականին ԱՄՆ-ում։ Ցավոք այսօր նրա շիրիմի տեղն անհայտ է։
Ֆիլմ
Հուշագրության լույս տեսնելուց կարճ ժամանակ հետո նկարահանվում է Հայոց ցեղասպանության մասին առաջին գեղարվեստական ֆիլմը «Հոգիների աճուրդ» խորագրով։ Ֆիլմը նկարահանվել է 1918 թվականին և ցուցադրվել Նյու Յորքում 1919 թվականին։
Աղբյուրներ
Կատեգորիա:Գրական գործեր Հայոց ցեղասպանության մասին Կատեգորիա:Ֆիլմեր Հայոց ցեղասպանության մասին Կատեգորիա:Ամերիկյան ֆիլմեր Կատեգորիա:Համր ֆիլմեր Կատեգորիա:Ինքնակենսագրություններ Կատեգորիա:Սև-սպիտակ ֆիլմեր Կատեգորիա:1918 գրքեր Կատեգորիա:1919 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Վավերագրական ֆիլմեր Կատեգորիա:Կենսագրական ֆիլմեր
Սեմ Կասել
Մասնագիտական կարիերայի ընթացքում Կասելը մեկ անգամ ճանաչվել է աստղ (NBA All-Star) և մեկ անգամ էլ դարձել «All-NBA երկրորդ թիմ» խորհրդանշական հավաքականի անդամ։
Հանդես է եկել նաև «Դալաս Մավերիքս», «Նյու Ջերսի Նեթս», «Միլոուքի Բաքս», «Մինեսոտա Թիմբերվուլվզ» և «Լոս Անջելես Կլիպերս» ակումբներում։
Արտաքին հղումներ
Կատեգորիա:1969 ծնունդներ Կատեգորիա:Ամերիկացի բասկետբոլիստներ Կատեգորիա:Ֆինիքս Սանսի բասկետբոլիստներ
Պունիկյան պատերազմներ
[[Պատկեր:Domain_changes_during_the_Punic_Wars.gif|մինի|350px|Տարածքային փոփոխությունները Պունիկյան պատերազմների ընթացքում։
Օքրայագույնով պատկերված են Կարթագենի տիրույթները, կանաչով՝ Հռոմեական հանրապետության։]]
մինի|350px|Պունիկյան պատերազմների [[ռազմաբեմը․
Պունիկյան պատերազմները, մ․թ․ա․ 264–146 թվականներին տեղի ունեցած պատերազմներ Արևմտյան Միջերկրական ծովում միմյանց դեմ պայքարող երկու հզորագույն ստրկատիրական տերությունների՝ գյուղատնտեսական–արհեստավորական Հռոմեական հանրապետության և առևտրական–ծովագնացային Կարթագենի հանրապետության միջև՝ Արևմտյան Միջերկրականում տիրապետություն հաստատելու համար ։
Պունիկյան տերմինը գալիս է կամ Poenicus բառից, որը նշանակում է «պունիկյան», «փյունիկյան», «կարթագենյան», նկատի ունենալով կարթագենացիների՝ փյունիկացի նախնիներից ծագած լինելը ։ Մինչ Պունիկյան պատերազմները, կարթագենացիները տիրապետող էին Արևմտյան Միջերկրածովում, նրանց էր պատկանում Սիկիլիայի (Սիցիլիա) մեծ մասը, արևմտյան միջերկրածովյան առևտրի հեգեմոնիան ։
Վալերի Եսիպով
Վալերի Վյաչեսլավովիչ Եսիպով (Валерий Вячеславович Есипов, ), խորհրդային և ռուսական ֆուտբոլիստ, խաղացել է կիսապաշտպանի (հիմնական դիրք) և հարձակվողի դիրքերում, եղել է ֆուտբոլային մարզիչ։ Ռուսաստանի ազգային հավաքականի կազմում անցկացրել է 5 խաղ։
Պունիկյան պատերազմներ
Պունիկյան պատերազմները երեք պատերազմից կազմված պատերազմների մի շարք էր ։ Դրանք այդ ժամանակաշրջանի ամենամեծ պատերազմներն էին ։
Վալերի Եսիպով
Կարիերա
1992 թվականի մրցաշրջանն սկսել է «Ֆակել» ակումբում, սակայն տարվա կեսերին հեռացել է ակումբից, քանի որ Վորոնեժում խոստացված բնակարան չի ստացել։ 1992 թվականի ամռանը Վիկտոր Լեոնենկոյի հետ ընդունել է «Դինամոյի» (Կիև) հրավերը։ Սակայն մի քանի խաղերից հետո ստիպված է եղել դադարեցնել խաղադաշտ դուրս գալը ՖԻՖԱ-ի որակազրկման պատճառով։
Պունիկյան պատերազմներ
Պունիկյան պատերազմների գլխավոր պատճառը շահերի բախումն էր գոյություն ունեցող Կարթագենյան ծովային տերության և ընդլայնվող Հռոմեական հանրապետության միջև։ Հռոմեացիները սկզբնապես շահագրգռված էին ընդլայնվելու ի հաշիվ Սիկիլիայի (որը իր ժամանակի մշակութային խառնարանն էր), այնինչ այդ հարուստ ու զարգացած կղզու մի մասը գտնվում էր Կարթագենի հսկողության ներքո։
Պունիկյան պատերազմներից առաջինի սկզբում Կարթագենը Արևմտյան Միջերկրական ծովի գերիշխող տերությունն էր, որը լայնարձակ ծովային ու առափնյա տիրույթներ ուներ։ Նրա հակառակորդը՝ Հռոմը, արագ բարձրացող տերություն էր Իտալիայում, սակայն նա զուրկ էր Կարթագենի ունեցած ռազմածովային հզորությունից։ Երրորդ կամ վերջին պունիկյան պատերազմի ավարտին, ավելի քան հարյուրամյա պայքարից հետո, մարտադաշտերում կորցնելով մի քանի հարյուր հազարավոր զինվորներ, Հռոմը նվաճեց Կարթագենի ամբողջ տիրույթները, լիովին ոչնչացրեց հակառակորդ տերության փառահեղ մայրաքաղաքը և վերածվեց Արևմտյան Միջերկրածովի ամենահզոր տերության։
Վալերի Եսիպով
Կարիերա
Ռուսաստանի ֆուտբոլի առաջին 16 առաջնությունների միակ մասնակիցն է (1992-2007) «Ֆակելի», «Ռոտորի», Ռամենսկոեի «Սատուրնի» կազմում։
Պունիկյան պատերազմներ
Մակեդոնական պատերազմների ավարտին, որոնք մղվում էին Պունիկյան պատերազմների հետ գրեթե միաժամանակ, ինչպես նաև Սելևկյան տերության արքա Անտիոքոս III Մեծի պարտությամբ, որը տեղի ունեցավ Հռոմեա–Սելևկյան պատերազմի արդյունքում և ամրակայվեց Ապամեայի պայմանագրով, մ․թ․ա․ 188 թվականին, Հռոմը վերածվեց Միջերկրական ծովի ամբողջ ավազանում՝ թե՛ Արևմուտքում, թե՛ Արևելքում գերիշխող տերության, դառնալով դասական հնադարի կամ կլասիկ անտիկ ժամանակաշրջանի հզորագույն քաղաք–պետությունը։
Հենց Կարթագենի դեմ Պունիկյան երեք պատերազմներում տարած հաղթանակներն էին, որ Հռոմին տվեցին այն կարկառուն կարգավիճակը, որը նա պետք է պահպաներ մինչև մ․թ․ 5–րդ դարը։
Վալերի Եսիպով
Կարիերա
Երկար ժամանակ եղել է Ռուսաստանի առաջնության ռեկորդակիրն անցկացրած 390 խաղերով։
Պունիկյան պատերազմներ
I Պունիկյան պատերազմ
I Պունիկյան պատերազմը (մ․ թ․ ա․ 264-241 թվական) մղվել է Սիկիլիային տիրելու համար և հիմնականում ընթացել է այդ բարեբեր ու հարուստ  կղզու ափերի մոտ։   Հռոմեացիները Սյուլեի (մ․ թ․ ա․ 260 թվական), էկնոմոսի (մ․ թ․ ա․ 256 թվական), Պանորմումի (մ․ թ․ ա․ 251 թվական), էգատյան կղզիների (մ․ թ․ ա․ 241 թվական) մոտ պարտության են մատնել   Կարթագենի   նավատորմին։ Կնքվել է   հաշտության պայմանագիր, որով   Հռոմը ստացել է Սիկիլիան (բացի   Սիրակուսեից՝ իր շրջակայքով),   Իտալիայի և   Սիկիլիայի միջև ընկած   կղզիները։ Բացի այդ՝ Կարթագենը պարտավորվել է 10 տարվա ընթացքում վճարել 3200   տաղանդ   ռազմատուգանք՝   կոնտրիբուցիա։ Մ․ թ․ ա․ 238 թվականին   հռոմեացիները զավթել են   Սարդինիան և   Կորսիկան ։
Վալերի Եսիպով
Կարիերա
2007 թվականի նոյեմբերին Եսիպովը հայտարարել էր ֆուտբոլիստի կարիերան ավարտելու մասին և գլխավոր մարզչի պաշտոնում տեղափոխվել էր իր առաջին ակումբ՝ «Ավանգարդ» (Կուրսկ), որի հետ 2009 թվականի մրցաշրջանի արդյունքներով կարողացել է դուրս գալ Ռուսաստանի Առաջին դիվիզիոն և ճանաչվել «Կենտրոն» տարածաշրջանի լավագույն մարզիչ։ Այնտեղ նա աշխատել է մինչև 2010 թվականը։ Նույն թվականին ընդգրկվել է «Ռոտորի» մարզչական շտաբում, որտեղ անցկացրել է իր խաղային կարիերայի մեծ մասը։
Պունիկյան պատերազմներ
II (երկրորդ) Պունիկյան պատերազմ
II (երկրորդ) Պունիկյան պատերազմը մղվել է մ․ թ․ ա․ 218–201 թվականներին։
Վալերի Եսիպով
Կարիերա
2015 թվականի հունիսին նշանակվել է «Տամբով» ակումբի գլխավոր մարզիչ ։ Տամբովի ակումբի հետ հաղթել է «Կենտրոն» գոտու 2015/16 առաջնությունում մրցաշարի վարտից 4 տուր առաջ և թիմին դուրս բերել Ռուսաստանի Առաջին դիվիզիոն։
2016 թվականի օգոստոսին հրաժարական է տվել «Տամբով» ակումբի գլխավոր մարզիչի պաշտոնից։
Պունիկյան պատերազմներ
II (երկրորդ) Պունիկյան պատերազմ
II (երկրորդ) Պունիկյան պատերազմի առիթն էր մ․ թ․ ա․ 219 թվականին Հաննիբալի հարձակումը Հռոմի դաշնակից իսպանական Սագունտում քաղաքի վրա։ Մինչ հռոմեացիները նախատեսում էին ռազմագործողությունները վարել Աֆրիկայում և Իսպանիայում, Հաննիբալը, կանխելով նրանց, աննախադեպ անցում է կատարել Ալպյան լեռներով (Ալպեր) և ներխուժել Իտալիա։ 218 թվականին Տիկինոս (Տիչինա) և Տրեբիա գետերի, 217 թվականին Տրազիմենուս լճի, 216 թվականին Կաննեի մոտ Հաննիբալը պարտության է մատնել հռոմեացիներին, բայց մ․ թ․ ա․ 212 թվականից նախաձեռնությունն անցել է հռոմեացիներին։ Մ․ թ․ ա․ 212–211 թվականներին նրանք գրավել են Սիրակուսեն Սիկիլիայում (այդ ժամանակ էլ սպանվել է Արքիմեդը), Կապուան՝ Իտալիայում։ Իսպանիայում գործող հռոմեական բանակը Պուբլիոս Կոռնելիոս Սկիպիոն Աֆրիկացի Ավագի (տե՛ս Սկիպիոններ) գլխավորությամբ գրավել է Կարթագենի գլխավոր ամրությունը՝ Նոր Կարթագենը (մ․ թ․ ա․ 209 թվական)։ Մ․ թ․ ա․ 207 թվականին Իտալիայի հյուսիսում, հռոմեական զորքը պարտության է մատնել Հաննիբալին օգնության եկած կարթագենական զորքին, մ․ թ․ ա․ 204 թվականին Սկիպիոնի գլխավորությամբ ափ է իջել Աֆրիկա՝ Կարթագեն քաղաքի մոտ։ Մ․ թ․ ա․ 203 թվականին Հաննիբալը ետ է կանչվել Աֆրիկա և մ․ թ․ ա․ 202 թվականին Զամայի ճակատամարտում պարտվել։ Մ․ թ․ ա․ 201 թվականին կնքվել է հաշտություն, Կարթագենը հրաժարվել է Իսպանիայից, զրկվել Աֆրիկայում պատերազմ վարելու իրավունքից, ոչնչացրել իր նավատորմը, վճարել մեծ ռազմատուգանք ։
III Պունիկյան պատերազմ
III Պունիկյան պատերազմը տեղի է ունեցել մ․ թ․ ա․ 149–146 թվականներին։
Վալերի Եսիպով
Արտաքին հղումներ
Կատեգորիա:Դինամո Կիևի ֆուտբոլիստներ Կատեգորիա:Ռուսաստանի ֆուտբոլի ազգային հավաքական Կատեգորիա:Տամբովի ֆուտբոլիստներ
Պունիկյան պատերազմներ
III Պունիկյան պատերազմ
Հռոմն, օգտվելով Նումիդիայի (Նումիդիայի թագավորություն)դեմ պատերազմում Կարթագենի պարտությունից, մ․թ․ա․ 149 թվականին պաշարել է Կարթագեն քաղաքը։ Երեք տարի քաղաքի բնակչությունը պաշտպանվել է։ Միայն մ․թ․ա․ 146 թվականի գարնանը հռոմեացիները գրավել են այն, հիմնովին ավերել և բնակիչներին վաճառել ստրկության։ Կարթագենի պետության տարածքի մի մասը տրվել է Նումիդիային (որը կռվում էր Կարթագենի դեմ), մյուս մասը վերածվել է հռոմեական պրովինցիայի՝ պրովինցիա Աֆրիկա անունով։ Պունիկյան պատերազմներում հաղթանակի հետևանքով Հռոմը պոլիսից վերածվել է միջերկրածովյան խոշոր պետության, իր տիրապետությունը հաստատել Միջերկրականի արևմտյան մասում ։
Գրականություն
Կատեգորիա:Հին Հռոմի պատերազմներ Կատեգորիա:Պունիկյան պատերազմներ Կատեգորիա:Միջերկրածովյան երկրների պատմություն Կատեգորիա:Հին Հռոմի պատմություն Կատեգորիա:Կարթագենի պատմություն Կատեգորիա:Հռոմեա–կարթագենական պատերազմներ
Ժոանեզիա
Պատմություն
Քաղաքը հիմնադրվել է 1953 թվականի դեկտեմբերի 12-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Սառցե դարաշրջան
Սառցե դարաշրջան, ժամանակաշրջան, երբ Երկրի ջերմաստիճանը կտրուկ նվազել է, արդյունքում մայրցամաքների սառցի շերտը մեծացել է։
Կատեգորիա:Սառցե դարաշրջան Կատեգորիա:Սառցաբանություն Կատեգորիա:Գիտության պատմություն
Տիխի Կլյուչ (գյուղ, Զավյալովսկի շրջան)
Տիխի Կլյուչ (Тихий Ключ), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 88 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Նովի Սվետ (քաղաքատիպ ավան, Ուկրաինա)
Նովի Սվետ (Новий Світ, Novıy Svet), քաղաքատիպ ավան Ուկրաինայի Ղրիմի Ինքնավար Հանրապետության Սուդակի քաղաքային խորհուրդում։ Բնակավայրը նախկինում նաև անվանվել է Տելմանա, Պարադիզ։
2012 թվականի տվյալներով Նովի Սվետ քաղաքատիպ ավանում բնակվում էր 1 104 մարդ։
Արտաքին հղումներ
Կատեգորիա:Ուկրաինայի քաղաքատիպ ավաններ
Սորբենտներ
Սորբենտ — կլանող), կլանող նյութեր, շրջապատից գազեր, գոլորշիներ և լուծված նյութեր ընտրողաբար կլանող պինդ կամ հեղուկ նյութեր։
Սորբենտ, որոնք կլանում են միայն մակերևույթով, կոչվում են ադսորբենտներ, ողջ ծավալով կլանողները՝ աբսորբենտներ։ Քիմիական սորբենտ կլանած նյութի հետ փոխազդում են քիմիապես։ Իոնափոխանակային սորբենտ իոնիտները, լուծույթից կլանում են որոշակի իոններ, փոխարենը լուծույթ ուղարկելով համարժեք քանակության այլ իոններ։ Կարևոր պինդ սորբենտ են ակտիվացրած ածուխը, սիլիկաժելը, ալյումինի օքսիդը, ցեուիաները։
Կատեգորիա:Սորբենտներ
Բարձր Տաուրեն (ազգային պարկ)
Բարձր Տաուերն (Hohe Tauern), ազգային պարկ Ավստրիայում, որը գտնվում է երեք նահանգների տարածքների վրա՝ Տիրոլ, Զալցբուրգ և Կարինտիա։ Բարձր Տաուերնը համարվում է Կենտրոնական Եվրոպայի ամենամեծ արգելոցը։ Նրա ընդհանուր մակերեսը կազմում է 181 500 հեկտար, որից 40 000 հա Կարինտիայում (արգելոց է դարձել 1891 թվականին), 80 500 հա՝ Զալցբուրգում (1984) և 61 000 հա՝ Տիրոլում (1992)։
Ազգային պարկը գտնվում է Բարձր Տաուերնի կենտրոնական մասում՝ Ավստրիայի ամենաբարձր լեռնաշղթայում։ Պարկի տարածքում տեղակայված են 3000 մ բարձրություն ունեցող մի քանի լեռնային գագաթներ, այդ թվում նաև Գրոսգլոնկեր լեռը (3798 մետր), որը համարվում է Ավստրիայի ամենաբարձր գագաթը։ Պարկի տարածքում կան մարգագետիններ և անտառներ։ Բարձր Տաուերնի լեռները սովորաբար բաժանվում են 3 լեռնային խմբի՝ Վենդիգեր (Գրոսվենդեիգերի ամենաբարձր գագաթը, 3674 մ), Գրանտեշպիցե (Գրոսեր Մունտանից, 3232 մ) և Գլոնկեր (Գրոսգլոնկեր, 3798 մ)։
Ազգային պարկի կարևոր տեսարժան վայրերից առանձնանում են Կրիմլեր և Գոլլինգ ջրվեժները և լեռնային նեղ կիրճ Լիխտենշտայկլամը։
Բարձր Տաուերնը համարվում է հայտնի տուրիստական վայր։ Բացի լեռնագնացությունից և լեռնային տուրիզմից, տուրիստներին առաջարկվումեն նաև մեծ թվով ճանապարհորդկան ուղիներ դեպի արգելոցի բնություն։
Արտաքին հղումներ
Կատեգորիա:Ազգային պարկեր Կատեգորիա:Ավստրիայի ազգային պարկեր Կատեգորիա:Համաշխարհային ժառանգության նախնական ցանկ
Վիտալիզմ
Վիտալիզմը ուսմունք է, համաձայն որի կենդանի օրգանիզմները արմատապես տարբերվում են անկենդան առարկաներից, քանի որ նրանք պարունակում են որոշակի ոչ ֆիզիկական տարրեր կամ առաջնորդվում են տարբեր սկզբունքներով ի տարբերություն անկենդան առարկաների ։ Այն դեպքում, երբ վիտալիզմը պարզորեն անդրադառնում է էական սկզբունքին, այդ տարրը հաճախ նկարագրվում է որպես "էական կայծ", "էներգիա" կամ "եռանդուն կարևորություն", որը որոշները հավասարացնում են հոգուն։ Վիտալիզմը, չնայած որ այժմ մերժվում է հիմնական գիտական ճյուղերի կողմից, երկար տարիների պատմություն ունի բժշկական փիլիսոփայության մեջ. մի շարք ավանդական բուժման փորձեր առաջ են քաշում այն վարկածը, որ հիվանդությունը առաջանում է էական ուժերում որոշ անկայունությունների պատճառով ։ Հիպոկրատի կողմից հիմնած արևմտյան ավանդույթներում այս կենսական ուժերը ասոցացվում են չորս խառնվածքների և տրամադրությունների հետ. արևելյան ավանդույթները առաջ են քաշել անկայություն կամ քիի արգելափակում (կամ պրանա)։
Փիլիսոփայություն
Այն հասկացությունը, որ մարմնական գործընթացները կատարվում են ի շնորհիվ վիտալիստական սկզբունքի՝ գոյություն ունենալով կենդանի արարածների մեջ, խոր արմատներ ունի (համենայն դեպս ձգվում է մինչև Եգիպտոս) ։ Հունական փիլիսոփայության մեջ, Միլեզյան դպրոցը առաջարկել է բնական բացատրություններ, որոնք բխում են մատերիալիզմից և մեխանիզմից։ Այնուամենայնիվ, Լուկրետուսի ժամանակ այս տեսակետը համալրվել է, իսկ ստոիկ ֆիզիկայում հոգին հանձն է առնում խորհրդանշանների դերը։ Գալենը կարծում էր, որ թոքերը հոգին քաշում են օդից, որը արյունը հաղորդում է մարմնի միջոցով ։ Պլատոնի հավերժական և փոփոխական ձևերը, որոնք անհաջող կերպով ներկայացվել են մատերիայում աստվածային Արտիզանի կողմից հակադրվում է տարբեր մեխանիկական Վոլտանշաունգեն, որոնցից ատոմիզմը, համենայն դեպս մինչև 4-րդ դարը, ամենաակնառուն էր... Այս բանավեճը շարունակվել է ամբողջ հին աշխարհում։ Ատոմիստիկ մեխանիզմը "հարված ստացավ ձեռքին" Էպիկուրուսի կողմից...մինչդեռ Ստոիկները որդեգրեցին աստվածային թելեոլոգիան... Ընտրությունը հեշտ էր. ցույց տալ, թե ինչպես է համակարգված, կանոնավոր աշխարհը ծագել անուղղորդված գործընթացներից կամ բանականություն մտցնել համակարգում ։ -Հանկինսոն, "Պատճառ և բացատրություն հին հունական մտածելակերպում" (1997)
Էմերգենտիզմի հետ կապը
Ժամանակակից գիտության որոշ ասպեկտներ կապված են էմերգենտ գործընթացների հետ ։ Սա հնարավոր է, քանի որ բաղադրիչների հատկանիշները ամբողջովին հասկանալի չեն կամ քանի որ անհատական բաղադրիչների միջև եղած փոխազդեցությունները նույնպես կարևոր են համակարգի վարքագծի համար։ Արդյոք էմերգենտ համակարգի հատկանիշները պետք է խմբավորվեն ավանդական վիտալիստական գաղափարների համաձայն սեմանտիկ տարաձայնությունների հարց է ։ Էմմեխե և այլք (1998) հաստատում է, որ գոյություն ունի շատ կարևոր տարբերություն վիտալիստների և էմերգենտիստների միջև. վիտալիստական ստեղծարար ուժերը համապատասխան են միայն օրգանական նյութերում և ոչ անօրգանական նյութերում։ Էմերգենսը նոր հատկանիշների ստեղծումն է՝ անկախ նյութի ներառումից։ Էքստրա-ֆիզիկական կենսականի ենթադրությունը, ինչպես արտահայտված է վիտալիզմի մի շարք ձևերում, սովորաբար կատարվում է որևէ իրական բացատրական ուժի համաձայն։
Հիպնոտիզմ (Մեզմերիզմ)
18-րդ դարի հայտնի վիտալիստական տեսություն է "animal magnetism"-ը (Ֆրանզ Անտոն Մեզմեր (1734–1815))։ Այնուամենայնիվ անգլերեն լեզվում animal magnetism-ի կիրառումը թարգմանելով Մեզմերի magnétisme animal-ի կարող է սխալ լինել՝ 3 պատճառով՝ Մեզմերը իր եզրը ընտրել է, որպեսզի հստակորեն տարբերակի մագնիսական ուժի իր տարբերակը այդ ժամանակ գոյություն ունեցող անօրգանական մագնետիզմից, տիեզերական մագնետիզմից և մոլորակային մագնետիզմից։ Մեզմերը կարծում էր, որ այս որոշակի ուժը ներհատուկ է մարդկային և կենդանական մարմիններին։ Մեզմերը ընտրել է "animal" բառը իր արմատային նշանակության համար ( նշանակում է շունչ)՝ մասնավորապես իր ուժը բացատրելու որպես մի որակ, որը պատկանում է բոլոր շնչավոր արարածներին։ Մեզմերի գաղափարները այնքան ազդեցիկ դարձան, որ Ֆրանսիայի թագավոր Լուի 16-րդը երկու հանձնաժողով նշանակեց մեզմերիզմը քննարկելու համար։ Մեկը վարում էր Ժոզեֆ- Իգնաս Գիլլոտինը, մյուսը՝ Բենջամին Ֆրանկլինը (ներառյալ Բեյլին և Լեվոզիերը)։ Հանձնաժողովի անդամները լսեցին մեզմերիկ տեսության մասին և տեսան, թե ինչպես նրա հիվանդները ընկան նոպայի և տրանսի մեջ։ Լեվոզիերի տանը ջրի սովորական բաժակ դրվեց "զգայուն" կնոջ առաջ. 4-րդը ցնցումներ առաջացրեց, սակայն նա հանգիստ խմեց 5-րդի հիպնոսացրած պարունակությունը, այն համարելով մաքուր ջուր։ Հանձնաժողովի անդամները եզրակացրեցին, որ հեղուկը առանց պատկերացման անզոր է, իսկ պատկերացումը առանց հեղուկի կարող է հեղուկի էֆեկտ առաջացնել ։
Լրացուցիչ և այլընտրանքային բժշկություն
Լրացուցիչ և այլընտրանքային բժշկության ազգային կենտրոնը դասակարգում է լրացուցիչ և այլընտրանքային բժշկության տեսությունները 5 կատեգորիաների կամ բնագավառերի.
Թերապիաները, որոնք շարունակում են լինել մեծապես սերտորեն կապված վիտալիզմին բիոէներգիական բժշկություններ են, որոնք մտնում են էներգիայի թերապիայի կատեգորիայի մեջ։ Այս ճյուղը բաժանվում է բիոէլեկտրամագնիսական բժշկության և բիոդաշտային թերապիաների։ Բիոդաշտային թերապիաները, համեմատած բիոէներգիական բժշկության հետ, ունեն ավելի ուժեղ նույնականություն վիտալիզմի հետ։ Բիոդաշտայիան թերապիաների օրինակ է թերապևտիկ հպումներ, Ռեյկի, արտաքին քի, չաքրա բուժում և ՇԵՆ թերապիա ։ Բիոդաշտային թերապիաները բժշկական գործընթացներ են, որի ընթացքում հիվանդի "նուրբ էներգիայի" դաշտը շահարկվում է բիոդաշտային թերապևտների կողմից։ Նուրբ էներգիան գոյություն է ունենում էլեկտրոմագնիսական էներգիայից դուրս, որը արտադրվում է սրտի և ուղեղի կողմից։ Բեվերլի Ռուբիկը նկարագրում է բիոդաշտը որպես համակարգված, դինամիկ, չափազանց թույլ էլեկտրոմագնիսական դաշտ մարդկային մարմնի ներսում և շուրջը...
Քննադատություն
Վիտալիզմը երբեմն քննադատվել է որպես հարցում՝ անուն հնարելու միջոցով։ Մոլյերը այս սոփեստությունը ծաղրել է "Երևակայական սխալ" գրքում(Le Malade imaginaire), որտեղ մի հեքիմ պատասխանում է այն հարցին, թե ինչու է ափիոնը քնացնում՝ "իր քննաբեր հատկության պատճառով" ։ Թոմաս Հենրի Հուքսլեյը վիտալիզմը համեմատել է այն պնդման հետ, որ ջուրը այն է, ինչ որ կա իր ջրային հատկության շնորհիվ ։ Մյուս քննադատությունը այն է, որ վիտալիստները թերացել են բացառել մեխանիստական բացատրությունները։ Սա ավելի շուտ ակնառու է դառնում, երբ հետադարձ հայացք ենք գցում օրգանական քիմիայի և զարգացող կենսաբանության վրա, սակայն այս քննադատությունը ունի համենայնդեպս մեկ դարյա պատմություն։ 1912 թվականին Ժակես Լոեբը հրապարակեց շրջադարձային աշխատանք՝ "Կյանքի վերաբերյալ մեխանիստական գաղափար"։ Նա նկարագրում է փորձեր, թե ինչպես է ջրային փոքրիկ կենդանին կապված իր հոր հետ, ինչպես Բերտրան Ռուսսելն է ասում։ Նա նաև առաջարկում է տվյալ խնդիրը.
Ծանոթագրություններ
Կատեգորիա:Կենսաբանության պատմություն Կատեգորիա:Գիտության փիլիսոփայություն Կատեգորիա:Կեղծ գիտություն
Սոֆպորոգ
Բնակչությունը 2008 թվականին գրանցված տվյալներով կազմում էր 500 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Լոուխսկի շրջանի բնակավայրեր
Կատակ
Կատակ, հայ հին և միջնադարյան թատրոնի հիմնական ժանրերից, մոտավոր տարբերակը Հին Հռոմում, Բյուզանդիայում և Ասորիքում I—V դդ. տարածված միմոս (|ix|iog) ժանրի, որին բնորոշ են խոսքի, երգի, պարի ու մնջախաղի համադրումը, սիրային-արկածային սյուժեն, էրոտիկ տեսարանները, գռեհկաբանության հասնող երգիծանքը։ Կատակ են կոչվել նաև այդ ժանրի դերասանները (տես Ծաղրածու, Խեղկատակ, Կատակագուսան)։
Կատեգորիա:Արվեստի ժանրեր
Խորհրդարանի շենք (Քվեբեկ)
Խորհրդարանի շենք (Hôtel du Parlement), ութ հարկանի շենք Քվեբեկ քաղաքում, Քվեբեկի խորհրդարանի նստավայրը, որը բաղկացած է լեյտենանտ-նահանգապետից և Ազգային ժողովից։ Շենքը նախագծել է ճարտարապետ Էուժեն-Էթյե Տաշեն, այն կառուցվել է 1877-1886 թվականներին։ Ճակատային աշտարակի հետ միասին շենքն ունի 52 մետր բարձրություն։ Շենքը տեղակայված է Place de l'Assemblée nationale-ում` Խորհրդարանական բարձունքի գագաթին Vieux-Québec–Cap-Blanc–colline Parlementaire թաղամասում ։
Ճարտարապետություն
Շենքն առանձնանում է Երկրորդ կայսրության ճարտարապետական ոճով, որը հայտնի էր հեղինակավոր շենքերի համար, ինչպես Եվրոպայում (հատկապես Ֆրանսիայում, որտեղ ոճը ծագել էր), այնպես էլ Միացյալ Նահանգներում 19-րդ դարի վերջին։ Թեև մի փոքր ավելի չափավոր տեսքով և բարձրացող կենտրոնական զանգակատան բացակայությամբ, Քվեբեկի խորհրդարանի շենքը որոշակի նմանություն ունի Ֆիլադելֆիայի քաղաքապետարանի շենքի հետ, Հյուսիսային Ամերիկայի մեկ այլ Երկրորդ կայսրության ոճի շենք, որը կառուցվել է նույն ժամանակահատվածում։ Թեև շենքի սիմետրիկ դասավորությունը` կենտրոնում առաջնային ժամացուցե աշտարակ, բնորոշ է բրիտանական ժառանգության օրենսդրական հաստատություններին, ճարտարապետական ոճը համարվում է յուրահատուկ Կանադայի նահանգային այլ մայրաքաղաքներում գտնվող խորհրդարանների շենքերի համար։ Շենքի ճակատային հատվածը իրենից ներկայացնում է պանթեոն, որը պատկերում է Քվեբեկի պատմության զգալի իրադարձությունները և մարդկանց։
Խորհրդարանի շենքերի կողքին ավելացվել են հարակից կառույցներ`
Ծանոթագրություններ
Կատեգորիա:Կանադայի շենքեր և կառույցներ
Բաղիրբեյլա
Բաղիրբեյլա, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։ Գտնվում էր Հագարու գետի ավազանում, Գորիս քաղաքից 30 կմ հարավ-արևելք, լեռնային, անտառապատ վայրում։ Հետագայում անավանափոխվել է Բաղրբեյլի և մտել է Ուջարի շրջանի մեջ ։
Բնակչություն
1908 թվականին գյուղն ունեցել է 565 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Փիրվալի
Փիրվալի, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Հայոց ցեղասպանության զոհերի հիշատակի հուշահամալիր (Դեյր-էլ-Զոր)
Մեծ Եղեռնի Նահատակների հուշահամալիր, Սրբոց Նահատակաց հուշահամալիր (كنيسة شهداء الأرمن), Հայոց ցեղասպանության հուշահամալիր Սիրիայի Դեյր-էլ-Զոր քաղաքի Ալ Ռաշտի թաղամասում։
Պատմություն
Հուշարձանը նվիրված է Հայոց մեծ եղեռնի զոհերի հիշատակին։ Հուշահամալիրի կառուցման աշխատանքներն սկսվել են 1989 թվականի դեկտեմբերին և ավարտվել 1990 թվականի նոյեմբերին, օծվել է 1991 թվականի մայիսի 4-ին Մեծի Տանն Կիլիկիո Գարեգին Բ կաթողիկոսի կողմից։ Հուշահամալիրը բաղկացած է եկեղեցուց, թանգարանից, հուշարձանից, արխիվային կենտրոնից և ցուցադրությունների սրահից ։ Գտնվում է Հալեպի հայկական առաջնորդարանի թեմի անմիջական ենթակայության ներքո։ Յուրաքանչյուր տարի ապրիլի 24-ին տասնյակ հազարավոր ուխտավորներ ամբողջ աշխարհից այցելում են Դեյր-էլ-Զոր՝ հարգելու Հայոց ցեղասպանության զոհերի հիշատակը ։
2014 թվականի սեպտեմբերի 21-ին հուշահամալիրը «Իրաքի և Լևանտի Իսլամական պետություն» ահաբեկչական խմբավորման կողմից պայթեցվել է ։
Հիմնօրհնեք
Հայ առաքելական եկեղեցու Հալեպի առաջնորդարանի նախաձեռնությամբ 1985 թվականի մայիսի 12-ին տեղի է ունեցել համալիրի հիմնօրհնեքի արարողությունը։ Սիրիայի այս քաղաքը պատահաբար չէր ընտրվել. երիտթուրքերը Դեյր էզ-Զոր և այն շրջապատող անապատ էին ուղարկում Ցեղասպանության ժամանակ Արևմտյան Հայաստանից և այլ վայրերից վտարված հայերին։
Հայոց ցեղասպանության հուշահամալիրը մոնումենտալ աշխատանք է, որի տակ ամփոփված են ցեղասպանության զոհերի մասունքներից, որոնք գտնվում են ապակե շրջանակի մեջ, որից վեր է հառնում սպիտակ մարմարե աշտարակը՝ պարուրված խաչքարերով։
Բարեկամության պատ
Համալիրը նախագծված է հավերժացնելու անմեղ նահատակների հիշատակը, բաղկացած է գլխավոր մուտքից, որի միջով կարելի է հասնել բակ աստիճաններով, որոնք խորհրդանշում են այն սարսափելի աղետները, որոնց հայ ժողովուրդը ենթարկվել է, բայց առանց հանձնվելու, շարունակում է ապրել։ Գլխավոր մուտքի ճակատը ներսից զարդարված է աղավնու քանդակով և խաչերով՝ արտահայտելու խաղաղության հասնելու պայքարը։ Բակի աջ կողմում «Բարեկամության պատն է», որը զարդարված է տարբեր արաբական և հայկական ոճերի արձանագրություններով՝ որպես երկու ժողովուրդների սերտ կապերի խորհրդանշական արտահայտություն։
Հուշակոթող
Հիմնական մուտքի մեծ հուշարձանը կառուցվել է հայ նահատակների հիշատակի համար։ Հուշարձանի խաչքարը բերվել է Հայաստանից։ Հուշարձանի առջև այրվում է անմար կրակը։ Երկու կողմերում կարելի է տեսնել աշխարհի տարբեր անկյուններում տեղադրված Հայոց ցեղասպանության հուշարձանների հինգական նմուշներ։ Ձախ կողմում հուշապատ է՝ հայկական զարդաքանդակներով։
Եկեղեցին և թանգարանը
Հուշահամալիրի հիմնական մասը կազմող եկեղեցին և թանգարանը գտնվում են բակի ձախ կողմում։ Եկեղեցին վեր է հառնում՝ հպարտորեն միախառնվելով երկնքին։ Եկեղեցու ներքևի մասում սրահն է, որտեղ գտնվում է «Հարության սյունը», ուր ամփոփված են Եղեռնի զոհերի նահատակների մասունքները։ Սյունը խորհրդանշում է հայ ժողովրդի պայքարն ու վերածնունդը։
Նախասրահը գործում է իբրև թանգարան, որտեղ պահվում են գրքեր, հրատարակումներ, փաստավավերագրական լուսանկարներ, որոնք պատմում են Մեծ եղեռնի ժամանակ հայերի կրած ցավերի մասին։
Ծանոթագրություններ
Կատեգորիա:Սիրիայի հուշարձաններ Կատեգորիա:Հայոց ցեղասպանության հուշարձաններ Կատեգորիա:Մուսուլմանների կողմից ավերված եկեղեցիներ
Օետի
2011 թվականի տվյալներով գյուղում բնակվում էր 36 մարդ։
Արտաքին հղումներ
Կատեգորիա:Էստոնիայի Յարվամաա նահանգի Ռոոսնա-Ալլիկու շրջանի բնակավայրեր Կատեգորիա:Էստոնիայի գյուղեր
Թոմա Լանգման
Թոմա Լանգման, ֆրանսիացի կինոպրոդյուսեր և դերասան, որն առավել հայտնի է որպես «Արտիստը» (The Artist, 2011) ֆիլմի պրոդյուսեր, որի համար 2012 թվականին արժանացել է «Օսկար» մրցանակի լավագույն ֆիլմի համար որպես պրոդյուսեր։